STRONG GIRL NAM-SOON
Kapapasok lang na balita.
Inatake ang kotseng sinasakyan
ng bagong commissioner general na si Lee Jeong-sik.
Natagpuang patay ang lahat ng security detail niya,
habang hindi pa rin nakikita si Commissioner General Lee.
Iniisip ng mga pulis na homicide ang nangyari
pero hindi inaalis ang posibilidad ng pagdukot sa commissioner general.
Magandang gabi.
Nasaan ang dashcam?
Wala na. Mukhang tinangay ng salarin.
Teka,
wala akong nakitang mga basyo ng bala.
Banggaan ba 'to?
Hindi. Isang pares lang ng gulong ang nakikita ko.
Wala silang oras para magkarga ng bala.
Ibig sabihin, namatay agad sila.
Marami kaya ang salarin?
Walang ebidensiya ng armas na ginamit.
Kamay lang ang ginamit ng pumatay sa kanila.
Si Ryu Si-o ang gumawa nito.
Sandali lang ho.
Dito.
Bilisan mo.
Nandito na ako.
Pasensiya na.
Nangyari 'to nang dahil sa 'kin.
Kami ang nanloko sa pamilya n'yo.
Sabi niya, ayusin na namin ang buhay namin.
Siguro, ganito talaga ang katapusan
ng mga katulad namin.
Hindi.
Walang tao ang nararapat
na mamatay nang ganito.
Ako na ang magbabayad sa burol niya,
kaya pakiimbitahan ang lahat ng kaibigan ni Myung-hee.
Dapat mapuno ng saya
at pagdiriwang…
ang mga huling sandali niya sa mundo.
Tama ka.
Noong nagpanggap siyang anak natin
at noong tinangka niyang patayin si Nam-soon,
naging masama na ang tingin ko sa kaniya.
Pero nabalitaan kong itinago niya ang pagkatao ni Nam-soon.
Puwede ngang magbago ang mga tao kung bibigyan ng pagkakataon.
Di ko na dapat siya binigyan pa ng pagkakataon.
Hinayaan ko na lang sana siyang makulong.
Kung ginawa ko 'yon,
hindi siya mamamatay nang ganito.
Ryu Si-o.
Ang iniisip ko na lang ngayon ay kung paano siya papatayin.
Ipapakita ko sa mundo
kung ano ang kahihinatnan ng kasamaan.
Siyanga pala,
alam kong hindi ito ang oras para dito,
pero baka ito na lang ang pagkakataon ko.
Kasi…
Ano 'yon?
May bagong boyfriend ka na ba?
Ano?
Nagpunta kami ni Nam-in
sa isang sikat na restaurant sa Busan.
Pero nakita ka namin doon na may kasamang lalaki.
Scammer siya.
Pero marami siyang ginagawang kalokohan,
kaya hindi pa malinaw sa 'kin.
Scammer?
Mabuti naman.
Mapanganib
ang mga ginagawa ko.
Kaya naman,
kung mamamatay ako,
alagaan mo ang mga bata.
Ano ba'ng sinasabi mo?
Bakit ka mamamatay?
Bakit ka nagsasalita nang ganiyan?
Bakit ka pa tutuloy kung mapanganib pala?
'Wag kang mamatay.
Mababaliw ako kapag namatay ka.
'Wag ka ngang OA.
Palagi ka na lang OA.
Ako? OA?
Parang nanay mo?
Uy, Jeong-min.
Nam-soon, nakapasa na 'ko doon sa inaaral ko.
Talaga?
Congrats.
Siyanga pala, kinausap ako ng CEO ng Doogo noong nakaraan.
Tinanong niya kung tinutulungan mo ba ako noong namatay si Kuya.
Ganoon ba?
Jeong-min,
marami lang akong ginagawa ngayon. Tatawagan na lang kita.
Mama.
Kailangan kong umalis.
Alam na ni Ryu Si-o
kung sino ako.
Ganoon ba?
Inaasahan ko naman na 'yon.
Mag-iingat ka.
Opo.
Simulan na natin 'to.
Tawagan mo 'ko pag may problema.
Sige.
May balita na ba sa commissioner general?
Magdamag nang naghahanap ang search and rescue team
pero wala silang nakita.
Buhay pa siya.
Dinukot siya kasi may pakinabang siya.
-Tama. -Tarantado siya.
Paano kung…
gamitin natin ang Pavel laban sa kaniya?
-Pavel? -Pag-awayin natin sila.
Paano?
Hindi maganda ang relasyon nila ngayon,
kaya magagamit natin 'yon.
Chamma, mawa-wiretap mo ba ang isa pang cellphone ni Ryu Si-o?
Mano-mano kinuha ni Nam-soon ang mga impormasyon sa cellphone na 'yon.
Para ma-wiretap 'yon, may program na kailangang ilagay.
Pero para magawa 'yon,
dapat may i-click siyang link sa cellphone na 'yon.
Pero…
Buwisit.
Heto na ang listahan ng kliyenteng VIP ng CTA4885.
Listahan ng kliyenteng VIP ng CTA4885.
Isalin mo sa Ingles ang mga pangalang naka-Korean saka mo ipadala sa kaniya
gamit ang isang Russian na number.
Siguradong pipindutin niya 'yon.
Magaling.
Agent Gang.
Alam na ni Ryu Si-o
kung sino ako.
Pinatay niya
si Hwa-ja.
Tapos, tinext niya ako gamit ang cellphone ni Hwa-ja.
Patay na
si Ri Hwa-ja?
Oo.
Hinanap siguro siya ni Ryu Si-o
para malaman niya kung sino ako.
Hindi ibinulgar ni Hwa-ja ang pagkatao ko.
'Yon siguro ang dahilan…
kung bakit niya pinatay si Hwa-ja.
Nanggagalaiti na si Ryu Si-o.
Dinukot niya pati ang commissioner general.
Akong bahala sa kaniya.
Ako 'to.
Bakit pumapatay ka ng iba imbes na habulin ako?
Duwag ka ba?
Ano'ng problema? Natatakot ka sa 'kin?
Gusto kitang tanungin.
Sinadya mo bang pumasok sa Doogo?
Nagpanggap ka ba para imbestigahan ako?
Kasinungalingan lang ba ang lahat?
Oo. Kailangan kitang mapakulong.
Alam na alam mo talaga kung paano ako galitin.
Ang pinakaayaw ko sa lahat
ay sinungaling.
E di harapin mo na 'ko.
Gang Nam-soon!
Mamamatay-taong adik.
Kailangang may mamatay sa 'ting dalawa para matapos 'to, tama?
Tigilan mo na ang ibang tao
at ako ang harapin mo.
Wala kang…
magagawa.
Binabaan niya ako ng telepono!
Napakaduwag.
Punyeta siya!
'Tang ina niya!
HETO NA ANG UPDATED NA LISTAHAN NG MGA KLIYENTENG VIP NG CTA4885
Hanapin n'yo si Ryu Si-o.
Pupuntahan ko siya mismo.
Hindi ko mahahanap kung nasaan siya.
Nakapatay ang GPS niya at naka-block na sa kaniya ang lahat.
Maging 'yong isa pa niyang cellphone.
Kung puwede lang, sana nahanap na natin siya.
Pinindot niya 'yong link sa text!
Pinindot niya?
May tumatawag kay Ryu Si-o.
Ikaw ba ang pumatay kay Beom?
Sino 'to?
Nozh.
Tsar Bomba.
Walang puwedeng kumontrol sa 'kin.
At…
di ako mamamatay na sunod-sunuran sa Pavel.
Ano'ng "Tsar Bomba"?
Pangalan ng nuclear bomb ng Russia.
-Ano? -Ang pinakamalakas na hydrogen bomb
na ginamit ng Russia na armas ng pangmalawakang kasiraan.
Ano?
Inutusan kaya siyang maghasik ng lagim?
Kung pagbabasehan ang sagot ni Ryu Si-o,
parang hindi.
"Di ako mamamatay na sunod-sunuran ng Pavel."
Inuutusan siyang pumatay.
Tama ka.
Naghiwalay sila.
Bukas na ang cellphone ni Lee Myung-Hee.
Maghahanap ako ng malapit na cell tower.
Kukuhanin ko ang cellphone ni Hwa-ja.
Ite-text kita kung saan.
Sasamahan ko siya.
-Tumawag na lang kayo. -Sige.
-Nasaan na? -Kapapasok lang na balita.
Binuo ang isang special counsel para imbestigahan si Doogo CEO Ryu Si-o,
na pinaghahahanap dahil sa pagbebenta ng bagong synthetic drug na CTA4885
kasama ang ilang mga politiko at negosyante.
Sir, may subpoena po kayo.
Ngayon lang nagkaroon ng special counsel para sa isang kaso sa droga.
Nagsalita na si Deputy Chief Prosecutor Moon Seong-u at sinabing
pinagbantaan siya ni Ryu Si-o,
kaya nakumpirma ang koneksiyon ni Ryu sa CTA4885.
Dahil dito, pinaiimbestigahan na rin ang mga nasa posisyon sa Doogo,
dahil kasapi ng Pambansang Kapulungan
ang ilan sa mga miyembro nito.
May travel ban ngayon laban kay Ryu Si-o
at nasa wanted list na rin…
Sobrang bait ng mama ko.
DOBERMAN
Masaya akong maging anak niya.
Nami-miss ko na si Nam-soon.
Hihingi ako ng tawad sa kaniya kapag nakita ko siya.
Hindi na siya makakaalis ng bansa dahil sa travel ban, di ba?
Oo.
May special counsel na kaya wala na siyang kawala.
Pero walang paraan para mahanap siya.
May gusot na rin siya sa Pavel ngayon.
Hinahanap na rin siya ng mga 'yon.
Wala pa rin siyang takot.
Ibig sabihin, hindi rin alam ng Pavel kung nasaan siya.
Saan kaya siya nagtatago?
Hindi niya kakantiin nang ganito ang Pavel
kung wala siyang pinaplano.
Siguradong tatakas siya.
Paano naman kaya?
Patay na si Beom.
Si Ryu Si-o ba ang pumatay?
Dahil sa pagkamatay ng isang mataas na tao sa Pavel,
siguradong magkakagulo sa loob nito.
Hindi lang Pavel.
Nagkakagulo na rin sa Doogo.
Sinisira na ng Doogo ang lahat ng dokumento nila.
May nakitang ebidensiya
ng money laundering ang mga tauhan ko sa ilang dokumento ng Doogo.
May kilala ka bang Yeom Su-san?
Kilalang-kilala ko siya.
Parehas kami ng pinanggalingan.
Legal ang sa 'kin,
pero kabaligtaran ang sa kaniya.
Siya ang nagpapasok
ng pera sa Doogo sa ilegal na pamamaraan.
Madalas niyang kinikita ngayon
'yong lalaking tinitiktikan mo. Si Bread Song.
Ang bilis naman.
Dito mo ipapasok ang susunod.
TIGER BANK
Mapagkakatiwalaan ba 'to?
Sa pera ako may tiwala, hindi sa tao.
Delikado kung sa cryptocurrency lang ipapasok ang pera.
Karamihan sa pera, sa cryptocurrency ipapasok.
Pero 'yong iba, sa bangkong 'yan.
'Wag mong ilalagay sa isang lalagyan ang lahat ng pera mo.
May meeting bukas, kaya agahan mo ang dating.
Sana naman maayos na ang lahat.
Oo naman.
Bakit po, Mr. Ryu?
Pumunta ka sa lab
at dalhin mo sa 'kin si Dr. Choi.
"Dr. Choi"?
DOOGO RESEARCH LAB, CHOI KI-TAE
Siya…
Nakita ko siya sa sea hare lab sa Doogo.
Kailangan mauna tayo sa kaniya.
Hello?
Hawak ko na ang huling listahan ng mga kliyente.
Mahaba 'to, kaya dalawang file ang ipapadala ko.
Alam mo, nahirapan akong kuhanin 'to.
Tinupad ko ang pangako ko,
kaya tuparin mo ang sa 'yo.
Sige. Salamat.
Pag-aralan mo pa si Dr. Choi.
Ibibigay ko sa inyo ang listahan ng mga kliyente. Arestuhin n'yo sila.
Sige. Tara na.
Parang alam ko na kung bakit nilalabanan ni Ryu Si-o ang Pavel.
Ito ang panlaban niya sa kanila.
MAMA
Mama.
GANGHAN POLICE PRECINCT
Anak.
Mama, pasensiya na po.
May nangyari lang, kaya kinailangan ko kaagad umuwi.
Nasa Seoul ba kayo?
Pinatuloy ako ng Gangnam mama mo na si Geum-ju sa magandang hotel
kaya nakatulog ako nang mahimbing.
Binigyan niya rin ako ng malaking halaga. Tatanggapin ko ba?
Tanggapin n'yo.
Kapag tapos na po ang kasong 'to,
bibistahin po namin kayo sa Mongolia ng boyfriend ko.
Pupuntahan namin kayo ni Papa.
Siguradong matutuwa ang papa mo.
Kasama ko ngayon sina Bong-go at Nam-in.
Alam ko po.
Mag-ingat kayo pauwi sa Mongolia.
Mahal ko kayo, Mama.
Pangalan, Choi Ki-tae. Pinanganak noong 1981.
Bago siya nagtrabaho sa Doogo,
-nakulong siya. -Nakulong?
Oo.
Nahuli siyang nagbebenta ng droga
na ginawa niya gamit ang pampakalma ng hayop.
Pero may nagpiyansa sa kaniya
at pagkatapos, nagtrabaho na siya sa lab.
Siya siguro ang gumawa ng CTA4885 at ng lunas para dito.
Siya ang utak ng lab.
Kaya pinoprotektahan siya ni Ryu Si-o
para gamitin sa Pavel.
CHOI KI-TAE
NAG-ARAL NG CHEMISTRY SA UNIVERSITY OF VIRGINIA
Gawin mo na lang ang inuutos ko.
Sasamahan ko lang si Mr. Yoon?
Oo.
At 'wag kang gagawa ng di ko inuutos.
'Wag kang sumama sa hindi mo kilala.
-Naiintindihan mo? -Opo, sir.
Kakausapin ko si Mr. Yoon.
Ako po 'to, sir.
Itago mo lang si Dr. Choi riyan.
At hanapin mo ang buong pamilya
ni Gang Nam-soon.
-Ano na? -Hinahanap ako ng mga pulis.
Wala kang makukuha kung mahuhuli nila ako.
Ang CTA4885,
ang lunas nito,
pati na rin si Dr. Choi.
Ano ba'ng gusto mo?
Makinig kang mabuti.
Simula ngayon, dapat protektahan ako ng Pavel.
Kung kinakailangan, ipatawag mo ang Russian Federal Security Service.
Siguradong kayang gawin 'yon ng Pavel.
Anton.
Kung gusto mong makuha si Dr. Choi, ipatanggal mo ang travel ban ko.
Nasaan muna si Dr. Choi?
Sa Dogang Stationery. Puntahan mo siya roon.
Alam mo na ba
kung nasaan ang pamilya ni Gang Nam-soon?
Opo, sir.
Nahanap ko kung nasaan ang cellphone ng dating asawa ni Hwang Geum-ju.
Nasa Seoul siya.
Patayin mo sila.
Silang lahat.
Kasama rin nila ang babaeng Mongolian na nagpalaki kay Gang Nam-soon.
Gyeonggu-ro 42-gil.
Dogang Stationery. Nandoon si Dr. Choi.
Nam-soon.
Papunta na kami sa Gyeonggu-ro 42-gil.
DOGANG STATIONERY
Mauuna na 'ko roon.
Sumunod ka na lang.
-Wala siya rito. -Wala rin siya rito.
Wala si Dr. Choi rito.
Nagsinungaling siguro si Anton.
Baliw.
Ms. Hwang,
inanunsiyo na ang live show natin.
Simulan na po natin?
Ikaw lang mag-isa ang host.
Pinagpapahinga ko pa sa Busan si Na-young.
Kailangan niya pang magpagaling.
Opo.
Mr. Kim, ito na ang huling news broadcast natin.
Kaya naman…
gawin mo ang gusto mong gawin.
Sige po.
Cut. Mag-break muna tayo.
Sandali.
Puwede ba tayong manood ng Geumju TV? Live sila ngayon.
Sige. Sandali lang.
May bago silang app kaya mapapanood sila sa cellphone.
Heto na.
Magandang araw. Ako si Kim Gi-dae ng Geumju TV.
Siguradong nabalitaan n'yo na ang pagbuo sa special counsel
na mag-iimbestiga sa CTA4885 at kay Ryu Si-o.
Nagpapasalamat kami sa lahat sa patuloy na pagsubaybay sa kasong ito.
Ito na ang huling broadcast ng Geumju TV News.
Nagawa na namin ang dapat gawin.
Ngayong alam na ng lahat ang panganib na dala ng CTA4885,
tapos na ang pagiging pirate channel namin
at magiging opisyal na broadcasting station na kami
na maghahatid sa inyo ng iba't ibang palabas.
Pasisiyahin namin ang mga manonood
ng mga NC-19 TV series,
mga NC-29 comedy show,
at mga NC-39 documentary.
Tutukan ang mga palabas na 'to sa Geumju TV.
GEUMJU TV NEWS
Oops.
Iba talaga si Hwang Geum-ju.
Ang galanteng Maria.
Ang galing niya talaga.
Hyun-soo, kilala mo ang may-ari ng Geum-ju TV?
Oo naman. Binigyan niya 'ko ng 200 million won…
Hindi. Hindi ko siya kilala.
Kung mabubuhay muli ang Birheng Maria,
siguradong kamukha ni Ms. Hwang 'yon.
Galanteng Maria.
"Gamma" na lang kaya ang itawag natin?
Gamma?
Mabuti siguro kung 'wag na natin siyang gambalain
at umalis na tayo sa hotel na 'to.
Oo nga.
Hindi puwedeng ganito kakapal ang mukha natin.
Ang kapal ng mukha mo!
Ano ba'ng nangyayari sa 'kin? Nababaliw na siguro ako.
Mag-usap tayo.
Bakit?
Kumalat ang buhay mo online.
Pinag-uusapan ka sa buong Korea kasunod ng CTA4885.
1. CTA4885 2. PAGSIWALAT KAY JI HYUN-SOO
Totoo ba 'yon?
Ang sabi rito,
tumira ka kasama ng isang babae sa Metro Trump Square Super-Duper Tower
pero iniwan mo siya noong sumikat at yumaman ka.
Tumira ako kasama ang babae?
Kasi naman…
isa lang 'yong tent.
At ginawa ko lang 'yong pangalan ng tent.
Binabawi na ng mga advertising agency at variety show ang mga alok nila.
Magbabayad ka nang malaki dahil sa breach of contract.
Buwisit.
Hello?
Sinungaling ka.
Ano?
Wala roon si Dr. Choi.
Walang tao roon noong dumating ang mga tauhan ko.
Imposible.
Pinadalhan mo ba ako ng bagong listahan ng mga kliyenteng VIP?
Ano?
Listahan ng mga kliyenteng VIP?
Anton,
hindi namin pinapadalhan ng impormasyon ang mga miyembrong may Tsar Bomba na utos.
YEONGJIN GARLIC
Anak ng…
Lumabas lang sandali 'yong may-ari ng tindahan,
kaya binuhat ko na 'yan kaagad papunta rito.
Sako ba 'to ng bawang? Ayoko ng bawang.
Nahilo siguro siya.
Tumakbo ako papunta rito habang buhat-buhat 'yan.
Kasama mo ba si Hee-sik?
Inaaresto niya 'yong mga miyembro ng Pavel sa tindahan.
Tumawag siya ng backup
at naghintay pa
kaya nauna na 'ko.
Nakakapagod.
Naaresto ko na ang mga masasamang-loob na 'yon…
Ikaw ba ang key man ni Ryu Si-o?
Bakit ka tumatawa?
Anong amoy 'yon?
-Naaresto n'yo na ang mga kliyente? -Oo naman.
Sa tulong ng ibang DIU teams,
naaresto namin ang lahat ng mga kliyenteng 'yon.
Naaalala mo ba 'yong arson sa art academy,
kung saan niligtas ni Agent Gang 'yong mga bata?
Namatay dahil sa droga ang suspek. Nasa listahan ang pangalan niya.
Ito ba si Dr. Choi?
Bakit siya tumatawa?
-Nababaliw na? -Ang guwapo mo.
Sira-ulo kang…
Parang hindi naman siya nakadroga.
Hoy, manong.
Ikaw ba ang gumawa ng droga at ng panlunas?
Ang problema at ang solusyon?
Hindi n'yo mahuhuli si Ryu Si-o.
Tama ka. Hindi nga.
Kaya naman…
gagamitin ka namin bilang pain.
Heto.
RYU SI-O
Pumunta ka sa Doogo.
GANGHAN POLICE PRECINCT
Sandali.
Kaya mo bang mag-isa?
Kung hindi ko mahahanap si Ryu Si-o,
idadamay ko ang buong kompanya.
'Wag kang mag-alala.
Siguradong nasira na nila ang lahat ng ebidensiya.
Natagalan tayong makakuha ng warrant.
Kumusta ang mama mo sa Mongolia?
Nakasakay na ba siya sa eroplano?
Mamimili muna siya bago siya umuwi.
Bibilhan niya ng alak si Papa.
Sa dami ng ginagawa natin, di ko na siya nakilala.
Pumunta tayo roon sa susunod.
Sa Mongolia.
Maggagatas ako ng tupa at lulutuan kita ng khorkhog.
Sa totoo lang,
natatakot ako.
-Saan? -Baka kasi masaktan ka
nang dahil sa galit ni Ryu Si-o.
Kailangan ko 'tong gawin.
Tadhana ko ang pumunta sa Korea
at makilala ka.
May dahilan siguro kaya ako binigyan ng ganitong lakas.
Ayoko ng ordinaryong buhay,
kahit pa ikamatay ko 'yon.
Bakit ka naman nagsasalita ng ganiyan?
Gan I-sik,
naniniwala akong
Siya lang ang makapagsasabi kung sino ang mabubuhay at mamamatay.
Hindi puwede.
Hindi ka puwedeng mamatay.
Dahil ba buhay mo 'yan kaya puwede kang mamatay?
Paano naman kami?
Hindi ko naman sinasabing mamamatay ako.
'Wag kang ganiyan.
Ipangako mo.
Pangako.
Ano'ng nangyayari?
Nag-resign ka na ba?
Sandali.
Ang sabi ni Mr. Yang,
espiya ka raw.
Totoo ba 'yon?
-Oo. -Ano?
Salamat sa pakikipagtulungan mo.
Ms. Baek,
mas mabuti kung umalis ka na rito.
'Yan lang ang puwede kong sabihin sa 'yo.
Hillary.
Bakit mo ginagawa sa 'kin 'to?
Isang Russian mafia
si Mr. Ryu Si-o.
-Ano? -Nagpapadala ang corporate relations team
ng droga sa Russia.
Puno ng droga ang mga puffer jacket.
Ano?
Ipapatawag ka ng mga pulis.
Walang mangyayari sa 'yo kung inosente ka.
Pero kahit ako,
alam kong hindi mo alam ang operasyon.
Huling alas ni Ryu ang formula ng lunas.
Pero wala 'yon sa computer na ninakaw mo.
Pati sa lab na ipinakita mo sa 'min.
DR. CHOI PUMUNTA KA SA DOOGO
May lamang malware
ang text na natanggap n'yo mula sa Russia.
May tumatawag sa 'yo.
Sige. Papunta na 'ko.
Gang Nam-soon.
Gang Nam-soon!
Kasalanan niya 'to.
Si Gang Nam-soon rin ang dumukot
kay Dr. Choi.
Gusto ko siyang pagpira-pirasuhin.
Sige.
Sir,
handa na ang lahat.
Salamat.
Bumalik kayo sa kasal ni Nam-soon.
Sige.
Maraming salamat sa pag-aalaga n'yo sa anak kong si Tsetseg.
Masaya akong nakasama ko siya nang mahabang panahon.
Ako ang dapat magpasalamat sa 'yo.
Hinding-hindi ko makakalimutan 'yon.
Salamat.
Dumalaw ka ulit sa Korea.
Magkita tayo ulit.
-Paalam. -Paalam.
Paalam.
-Paalam. -Paalam.
Paalam.
Ex-bayaw, pumunta ka sa ospital.
Mamamatay na yata ako.
Ano ba naman 'to?
Ang sarap.
Pahingi nga rin ng isa.
Nahilo ako sa pagmamaneho.
Kailangan ko ng matamis.
MAMA
Ex-bayaw.
Palagi mo na lang sinasabing pagod ka na at mamamatay ka na.
Kuwarenta ka na. Umayos ka nga.
Mamamatay na talaga ako.
Umalis si Mama kasama ng lalaking 'yon.
Kumukulo ang dugo ko.
Papa,
pakawalan n'yo na si Mama.
-Ano? -Tumira na lang kayo kasama ko.
Bakit ako makikitira sa 'yo kung may asawa naman ako?
-Baliw ka ba? -Ang tagal n'yong nawala.
Aakuin ko na ang responsibilidad kasi ang sabi n'yo naman,
hinanap n'yo si Nam-soon.
Bakit naman ako titira kasama ka?
Bakit ka ba ganiyan?
Pagod na pagod na 'ko.
Puwede ka ring tumira kasama ko, ex-bayaw.
Tumira tayo nang magkakasama.
Si Papa, ako, si Nam-in, at ikaw.
Tayong apat.
Ayoko.
Ayoko talaga.
Walang mangyayari sa buhay ko pag kayong tatlo ang kasama ko.
RYU SI-O
Hello?
Tsetseg.
Gang Nam-soon pala.
Magkita tayo
pero hindi sa Doogo.
Tapos na 'to. Sumuko ka na.
Hindi makatanggi sa libre ang nanay mo mula Mongolia.
Noong nagnakaw ka sa bodega habang naghahanap ng droga,
nagkuwento ka tungkol sa mga magulang mo.
Kaya naisip ko,
napakabuti mong anak
sa mga magulang mo.
Kahit nahanap mo na ang tunay mong ina,
mahalaga pa rin ba ang mga umampon sa 'yo?
Ano ba'ng gusto mong sabihin?
-Ano'ng ginawa mo… -Pumunta ka sa address na pinadala ko.
Kapag may nakita akong pulis, papatayin ko
ang nanay mo.
Sasamahan kita.
Hindi.
Sasamahan kita.
Mag-isa akong pupunta.
Hindi. Di ako papayag.
Kapag sumama ka, si Mama…
Mapapahamak si Mama.
Tingin ko, hawak ni Ryu Si-o si Mama.
Pasensiya na.
Mag-isa akong pupunta.
Alam ko na kung nasaan si Yeom Su-san.
Nasa Unit A-303 ng Techville sa Yongsan.
Kumusta ka, Ms. Hwang?
Masaya akong makita ka rito.
Gusto mong mamatay?
Su-san,
wala akong pakialam sa pera.
Mali pa ring makipagsabwatan sa mga adik.
-Ano? -Nasaan si Bread Song?
Para namang alam ko.
Hindi mo ba nabalitaan?
Yumaman kami ni Mama
dahil nagdudurog kami ng buto ng kalabaw.
Nasaan
si Bread Song?
May baliw na babaeng bumugbog sa 'min.
Napakalakas niya.
Ms. Hwang?
Ibalik mo ang perang kinuha mo sa mga mayayamang babae.
Hanggang sa huling sentimo.
Hindi ko naman kinamkam 'yon.
Dinoble at tinriple ko pa nga.
Parte 'yon ng plano.
Para lakihan pa nila ang bigay sa 'yo.
Nagpapanggap kang gumagawa ng mga shell corporation
gamit ang ibang pangalan
para makapagnakaw ka ng pera.
Ilegal na pera ang ibinigay sa 'yo ng mga mayayaman sa Gangnam
kaya alam mong
hindi sila makakapaghabol.
Ms. Hwang.
'Wag ka namang ganiyan. Sabihin mo ang gusto mo.
Ang gusto ko?
Gusto kong malaman kung sino ka.
May litrato ka kasama si Ryu Si-o
at nakikipagkita ka kay Yeom Su-san.
Sino ka ba talaga?
Tatlumpu't isang beses ko nang tinanong.
Sino ka ba talaga?
Kapapasok niya lang sa abadonadong pabrika.
Hindi ko na kaya.
Pupuntahan ko siya.
Hee-sik, ibibigay ko sa 'yo ang lokasyon.
-Sasama ako. -Hindi na. Ako na lang.
Tumawag tayo ng backup para arestuhin si Ryu Si-o.
Hindi. Mapapahamak si Agent Gang. Hawak na siya ni Si-o.
Kung ganoon, tayo na lang. Hindi natin siya puwedeng pabayaan.
Buwisit.
Sige. Tara na.
Dito ka lang. Bantayan mo siya.
Ako na'ng bahala.
Ryu Si-o, magpakita ka!
Ang bilis mo naman.
Ano ba'ng gusto mo?
Bilang partner mo na nagkuwento sa 'yo noon,
may huli pa akong pagsubok.
Ang droga ko
laban sa pagmamahal mo sa nanay mo mula Mongolia.
Alin ang mas matimbang?
Anong ginawa mo kay Mama?
Binigyan ko
ng bomba ang mama mo.
Kung hindi ka iinom ng tubig sa loob ng isang oras pagkainom mo ng droga,
hindi sasabog ang bomba.
Nakapatong ang bote ng tubig sa ibabaw ng trigger ng bomba.
Ibig sabihin,
kaunting galaw lang sa bote,
gagana ang sensor.
Ibig sabihin, sasabog ang bomba pag uminom ka ng tubig.
At mamamatay…
ang mama mo at lahat ng nakapaligid sa kaniya.
Ano?
Kaya mo ba?
Di ba sinabi kong 'wag kang mandamay?
Ako ang magdedesisyon.
Mamili lang ang magagawa mo ngayon.
Kung matitiis ko sa loob ng isang oras…
Kung makakaya ko ang drogang 'to,
Ryu Si-o,
tanggapin mo ang pagkatalo mo.
At pagbayaran ang mga kasalanan mo.
Ano?
Kaya mo ba?
Sige.
Gawin natin.
Dahil sa drogang ininom mo, mamamatay ka sa loob ng isang oras.
Baka nga sumabog pa
ang puso mo dahil sa sobrang pagkauhaw.
Ikaw
at ang nanay mong taga-Mongolia,
parehong mamamatay.
Ms. Hwang,
bakit ba ayaw mo akong lubayan?
Alam mo, kung…
magsasanib-puwersa tayo…
MS. HWANG GEUM-JU
Hello?
Inspector Kang!
Masama 'to!
Si Nam-soon…
Nam-soon!
Mamamatay
ang anak mo.
Hindi siya makakainom ng tubig.
Nam-soon…
-Ang ganda. -Oo nga.
Jun-hee.
Ano'ng hiniling mo?
Hiniling ko
na maging masaya tayo habambuhay.
Naku. Ako rin.
Joong-gan?
Joong-gan, ayos ka lang ba?
Ano'ng nangyayari?
Mama, nasa panganib si Nam-soon.
Bakit?
Tumahan ka.
Sabihin mo sa 'kin kung ano'ng nangyayari.
Dinroga ni Si-o si Nam-soon.
Mamamatay siya kapag hindi siya nakainom ng tubig.
Umiinom ako ng tubig gamit ang koneksiyon natin
pero wala pa ring nangyayari.
Nagkakaroon lang tayo ng koneksiyon
kapag ginamit ng isa sa 'tin ang lakas natin.
Nasaan si Nam-soon?
Hindi ko alam.
Naramdaman n'yo rin siguro.
Kung wala tayong gagawin,
mamamatay si Nam-soon!
Ako na'ng bahala.
'Wag kang mag-alala.
Ako na…
ang gigising sa kaniya.
Joong-gan?
Jun-hee.
Makinig kang mabuti sa sasabihin ko.
Ngayon,
maglalabas ako
ng lakas ng kapangyarihan na hindi ko pa nagagawa noon.
Kailangan kong ibigay ang lahat,
at…
maaari ko itong ikamatay.
Pero,
tandaan mo 'to.
Ikaw lang ang lalaking…
minahal ko nang ganito.
Minahal mo ako nang buong puso,
at sapat na 'yon para sa 'kin.
Mahal kita.
Joong-gan.
'Wag mo 'kong susundan!
Masyadong delikado.
Problema ko 'to.
Joong-gan…
Hayaan n'yong
ialay ko ang buhay ko
para sa kaligtasan ng pamilya ko.
Nam-soon.
Gumising ka!
EPISODE 15 STRONG GIRL NAM-SOON
Joong-gan, 'wag kang bibitaw.
Bumalik na kayo sa 'kin.
Nagkaroon ng butas ang Asian division ng Pavel.
Madalas, sa mga butas na 'to lumalabas ang impormasyon.
Kailangan mong mag-ingat.
Kayo na ang sunod na puntirya ng Nozh.
Maghintay ka lang.
Ako mismo ang papatay sa 'yo.
Hindi lang tayo ang naghahanap kay Ryu Si-o.
Dapat tayo ang maunang makahanap doon.
Dapat maunahan natin ang lab rat na 'yon.
Tapos na. Sumuko ka na, Ryu Si-o!
"Mamatay nang may dangal."
Ryu Si-o, 'wag!
Tagapagsalin ng subtitle: Sem Pabion